Komisijos reglamentas (EB) Nr. 822/94
1994 m. balandžio 13 d.
patikslinantis Tarybos reglamento (EEB) Nr. 2019/93, nustatančio konkrečias priemones mažosioms Egėjo jūros saloms dėl tam tikrų žemės ūkio produktų, priede išvardytų obuolių KN kodus
EUROPOS BENDRIJŲ KOMISIJA,
atsižvelgdama į Europos Bendrijos steigimo sutartį,
atsižvelgdama į 1979 m. vasario 5 d. Tarybos reglamentą (EEB) Nr. 234/79 dėl žemės ūkio produktams taikomos Bendrojo muitų tarifo nomenklatūros patikslinimo tvarkos [1] su pakeitimais, padarytais Reglamentu (EEB) Nr. 3209/89 [2], ypač į jo 2 straipsnio 1 dalį,
kadangi 1992 m. liepos 14 d. Komisijos reglamente (EEB) Nr. 2505/92, iš dalies keičiančiame Tarybos reglamento (EEB) Nr. 2658/87 dėl tarifų ir statistinės prekių nomenklatūros bei dėl Bendrojo muitų tarifo I ir II priedą [3], pateikta Kombinuotoji nomenklatūra, galiojusi 1993 m. liepos 19 d. Tarybos reglamento (EEB) Nr. 2019/93, nustatančio konkrečias priemones mažosioms Egėjo jūros saloms dėl tam tikrų žemės ūkio produktų [4], įsigaliojimo metu;
kadangi Reglamento (EEB) Nr. 2019/93 priede obuoliams žymėti naudotas Kombinuotosios nomenklatūros kodas galiojo 1992 m. ir kadangi šis kodas neatitinka kodo, įsigaliojusio nuo 1993 m.; kadangi dėl to reikėtų patikslinti šį kodą;
kadangi patikslintas kodas turi galioti nuo Reglamento (EEB) Nr. 2019/93 įsigaliojimo dienos;
kadangi šiame reglamente numatytos priemonės atitinka Vaisių ir daržovių vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EEB) Nr. 2019/93 priede obuolius žymintys KN kodai "08081091-08081099" keičiami į KN kodus "08081031-08081089".
2 straipsnis
Šis reglamentas įsigalioja septintą dieną po jo paskelbimo Europos Bendrijų oficialiajame leidinyje.
Jis taikomas nuo 1993 m. liepos 30 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1994 m. balandžio 13 d.